ראלף איזארד

**ראלף איזארד** (באנגלית: **Ralph Izard**; 23 בינואר 1741 או 1742 – 30 במאי 1804) היה פוליטיקאי אמריקאי שכיהן כנשיא הזמני של הסנאט של ארצות הברית ב-1794.

## ביוגרפיה
### ראשית חייו
ימין|ממוזער|165x165 פיקסלים| שלטו של ראלף איזארד
איזארד נולד ב"אלמס" ליד צ'ארלסטון שבפרובינציית קרוליינה הדרומית. הוא היה בנם של הנרי איזארד ומרגרט ג'ונסון. סבא רבא שלו היה ראלף איזארד (1660–1710), שנולד בדורצ'סטר, אנגליה והתיישב בקרוליינה הדרומית. סבו מצד אמו היה מושל פרובינציית קרוליינה הדרומית, רוברט ג'ונסון. הוריו של איזארד מתו כשהיה ילד קטן, ורק אחד מאחיו שרד לבגרות.

הוא בילה את רוב ילדותו ונעוריו בלימודים באנגליה: הוא למד בבית ספר בהקני, לונדון, ולאחר מכן למד בטריניטי הול, קיימברידג'. איזארד חזר לאמריקה ב-1764, אך לא נשאר בקרוליינה הדרומית זמן רב. הוא נבחר לחברה האמריקאית (לימים החברה הפילוסופית האמריקאית) בשנת 1768.

### קריירה
ב-1771 התגורר בלונדון וב-1776 עבר לפריז, צרפת. ב-1776 מונה לשליח לחצר השלטת בטוסקנה על ידי הקונגרס הקונטיננטלי, אך הוחזר ב-1779. הוא חזר לאמריקה בשנת 1780 והבטיח את אחוזתו הגדולה בקרוליינה הדרומית לתשלום ספינות מלחמה שישמשו במלחמת העצמאות האמריקאית. הוא היה חבר בקונגרס הקונטיננטלי בשנים 1782 ו-1783. בשנת 1788 נבחר לסנאט של ארצות הברית וכיהן מ-4 במרץ 1789 עד 4 במרץ 1795, ואף כיהן כנשיא הזמני של הסנאט במהלך הקונגרס השלישי.

### בערוב ימיו
איזארד היה אחד ממייסדי הקולג' של צ'ארלסטון. איזארד פרש מהחיים הציבוריים לטיפול באחוזותיו ב-1795. תוך שנתיים מיום פרישתו, הוא נתקף במחלה בלתי ניתנת לטיפול ששיתקה אותו בצד אחד של גופו.

### מוות ומורשת
[ממוזער| אליס דה לאנסי איזארד, דיוקן מאת [תומאס גיינסבורו]]
ב-1767 התחתן איזארד עם אליס דה לאנסי, שהייתה אחייניתו של ג'יימס דלנסי וצאצאית של סטפנוס ואן קורטלנדט וגרטרוד סקיילר. לאחר שאיזארד עבר לאמריקה ב-1780 כדי להתמקד בעבודתו לקראת המהפכה האמריקנית, משפחתו נשארה בצרפת עד 1783 כשהצטרפה אליו בקרוליינה הדרומית. לאיזארד ולאשתו היו ארבעה עשר ילדים יחד, אך רק שבעה שרדו בילדות המוקדמת, כולל:
* ראלף איזארד היה גיבור ימי של טריפולי. ספינת ליברטי בעת מלחמת העולם השנייה נקראה על שמו. ב-1808 התחתן איזארד עם אלייזה פינקני, בתו של מייג'ור גנרל צ'ארלס קוטוורת' פינקני, חתם החוקה, ונכדתו של קולונל צ'ארלס פינקני, השופט העליון של קרוליינה הדרומית. אשתו של ראלף הייתה גם אחייניתו של ארתור מידלטון.
* מייג'ור גנרל ג'ורג' איזארד היה מושל טריטוריית ארקנסו.
* אן איזארד, שנישאה לוויליאם אלן דיאס (1764–1863) ונולד להם בן, הצייר, צ'ארלס דיס. אחיו של ויליאם היה קולונל ג'יימס סאתרלנד דיס {1784-1864} שהיה אביו של גנרל הקונפדרציה זכריה קאנטי דיס
* שרלוט איזארד, שנישאה לוויליאם לוטון סמית', בנו של חבר האספה בנג'מין סמית'; ויליאם ל. סמית' היה גם גיסו של חבר הקונגרס של קרוליינה הדרומית, אייזק מוט.

איזארד מת ליד צ'ארלסטון ב-30 במאי 1804, בגיל שישים ושתיים. הוא נקבר בחצר הכנסייה של הכנסייה האפיסקופלית של סנט ג'יימס גוס קריק, ליד צ'ארלסטון.

איזארד היה בעל עבדים.


קובץ:Mr_and_Mrs_Ralph_Izard_by_John_Singleton_Copley_1775.jpeg|טקסט=Ralph and Alice Izard by John Singleton Copley|ראלף ואליס איזארד מאתג'ון סינגלטון קופלי
קובץ:George_Izard.jpg|טקסט=Governor George Izard|המושל ג'ורג' איזארד
קובץ:CharlesManigaultMorrisCSN.jpg|טקסט=First Lieutenant Charles Manigault Morris, CSN|לוטננט ראשון צ'ארלס מניגולט מוריס, צי הקונפדרציה
קובץ:Arthur_Manigault.jpg|טקסט=General Arthur M. Manigault, CSA|גנרל ארתור מניגולט, הקונפדרציה
קובץ:Edward_Greene_Malbone_-_Eliza_Izard_(Mrs._Thomas_Pinckney,_Jr.)_-_Google_Art_Project.jpg|טקסט=Miniature of Elizabeth (Eliza) Izard [wife of Thomas Pinckey 1780-1842 son of General Thomas Pinckney) by Edward Greene Malbone|מיניאטורה של אליזבת (אליזה) איזארד אשתו של תומאס פינקי 1780-1842 בנו של הגנרל תומאס פינקני) מאת אדוארד גרין מלבון


## קישורים חיצוניים

* 
* 

## הערות שוליים

קטגוריה:אמריקאים ילידי קרוליינה הדרומית
קטגוריה:צ'ארלסטון: אישים
קטגוריה:אמריקאים ממוצא אנגלי
קטגוריה:נשיאים זמניים של הסנאט של ארצות הברית
קטגוריה:חברי הסנאט של ארצות הברית מקרוליינה הדרומית
קטגוריה:אמריקאים שנולדו ב-1741
קטגוריה:אמריקאים שנפטרו ב-1804